Το διαμέρισμα ήταν αρκετά ευρύχωρο, σχετικά καθαρό, το σύστημα με τα κλειδιά πολύ πρακτικό και η τιμή του αντικατοπτρίζει πλήρως τις παροχές του. Η περιοχή είναι δυνητικά κάπως επικίνδυνη, κάποιες φορές υπήρχε φασαρία και τo διαμέρισμα επειδή είχε λίγο παλιά κουφώματα έμπαινε κρύο και δεν είχε ιδιαίτερη ηχομόνωση. Ωστόσο, υπάρχουν 3 κλιματιστικά τα οποία κάνουν καλή ζέστη. Τα δωμάτια, τα κρεβάτια καθώς και το μπάνιο ήταν μια χαρά, ωστόσο υπήρξαν κάποια μυγάκια στην κουζίνα, κάτι το οποίο εμάς δεν μας επηρέασε γιατί δεν κάναμε χρήση της. Προσωπικά μας βόλεψε πολύ η τοποθεσία γιατί ήταν πολύ κεντρική και μετακινούμασταν εύκολα με τα πόδια σε γειτονικές περιοχές. Το μόνο μας θέμα ήταν ότι παρέχονταν μονάχα 2 χαρτιά υγείας για 3 διανυκτερεύσεις συν το επόμενο πρωί και δεν υπήρχε και χαρτί κουζίνας οπότε χρησιμοποιούσαμε αποκλειστικά τα χαρτιά υγείας για το οτιδήποτε με αποτέλεσμα να μη μας φτάσουν μιας και ήμασταν και 4 άτομα. Επικοινωνήσαμε τηλεφωνικώς για να δούμε τι προβλέπεται και αν έπρεπε να αγοράσουμε εμείς, και μας είπαν ότι θα μας καλέσουν για να δουν αν μπορεί να τα φέρει η οικιακή βοηθός αλλά δεν επικοινώνησαν ποτέ. Συνολικά, η διαμονή μας κύλησε ομαλά και μείναμε ευχαριστημένες!